มีประจำเดือนมาวันที่ 18 หมดประจำเดือนวันที่ 20 แล้วมีเพศสัมพันธ์วันที่ 23 หลั่งด่านนอกแล้ว(ไม่มั่นใจ) จากนั้้นกินยาคุมต่อจากคืนนั้นเลย มีเลือดไหลสีน้ำตาลออกดำๆออกน้อยวันที่ 28 สอบถามหน่อยค่ะว่าจะมีโอกาสท้องไหมหรือเป็นโรคอะไรค้ะ
สวัสดีค่ะ ยาคุมในที่นี้น่าจะหมายถึงยาคุมกำเนิดแบบฉุกเฉินยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นจากที่กล่าวมา มีโอกาสที่จะมีเลือดออกผิดปกติทางช่องคลอดจากผลข้างเคียงของยาคุมฉุกเฉิน โดยมักเกิดประมาณ 1-2 สัปดาห์หลังการใช้ยา การมีเลือดออกมาไม่ได้บ่งบอกว่าตั้งครรภ์หรือไม่หลังจากนี้ให้สังเกตรอบเดือนตนเองอีกครั้ง และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป